شەفەق نیوز/ سەرچەوەیلیگ ئەمنی، ئمڕوو شەممە، خەوەردان لە
کوشیان یەک کەس و زەخمداری دووان تر لە رووداوەیل و ناوچەیلیگ جیاجیا لە بەغداد پایتەخت.
سەرچەوەیلە ئەرا ئاژانس شەفەق نیوز وتن: کابرایگ دارتاشی
کار کەێد کەفتە وەر تەقەکردن لەلایەن نادیاریگ لە نزیک ماڵەکەی لە ناوچەی بەغداد جدیدە،
و دارتاشەگە زەخمدار بوی.
سەرچەوەیلە وتنیش: لە مرافەیگ رەسیە چەقوکاری لە ناوچەی جسر
دیالەی کۆن یەک کەس کوشیا.
سەرچەوەیلە باس کردن ک مرافەیگ کەفتە ناونی چەن کەسیگ لە
هووز بیزان و بڕیگ لە هووز مەیاح لەوەر گرفتەیل کۆنەیگ  لەناو ئاهەنگ سویریگ  لە ناوچەی شار سەدر  رەسیە تەقەکردن و گولەیگ لەلیان زەخمدار رانندەیگ
توک توک لەوەخت رەدبوینی کرد، و هەردوگ لایەنەگە وەرەو شوین نادیاریگ واین.
سەرچەوەیلە وتنیش؛ چەن کەسیگ چەکدار چگنە ناو ماڵیگ لە حەی
ئووڕ لە بەغداد، و پویل و تەڵای فرەیگ لەو ماڵە ک ئەو مەوقە چووڵ بوی دزیکردن و واین.
